Долбоор

“Кыргыз Республикасынын Финансы министрлигинин 2018-жылдын 25-декабрындагы № 137-Б “Мамлекеттик башкаруу секторунда бухгалтердик эсепти жана финансылык отчеттуулукту жүргүзүү боюнча жобону бекитүү жөнүндө” буйругуна өзгөртүүлөрдү киргизүү тууралуу

Ченемдик укуктук актыларды мамлекеттик сатып алуулар жөнүндө мыйзамдарга шайкеш келтирүү максатында жана Кыргыз Республикасынын Өкмөтүнүн 2014-жылдын 15-сентябрындагы № 530 “Кыргыз Республикасынын Өкмөтүнүн айрым ченем жаратуу ыйгарым укуктарын мамлекеттик органдарга жана жергиликтүү өз алдынча башкаруунун аткаруучу органдарына өткөрүп берүү жөнүндө” токтомун жетекчиликке алуу менен

**БУЙРУК КЫЛАМ:**

1. **“**Кыргыз Республикасынын Финансы министрлигинин 2018-жылдын 25-декабрындагы № 137-Б “Мамлекеттик башкаруу секторунда бухгалтердик эсепти жана финансылык отчеттуулукту жүргүзүү боюнча жобону бекитүү жөнүндө” буйругуна төмөнкү өзгөртүүлөр киргизилсин:

жогоруда аталган буйрук менен бекитилген Мамлекеттик башкаруу секторунда бухгалтердик эсепти жана финансылык отчеттуулукту жүргүзүү боюнча жободо:

1. 312-пункт төмөнкү редакцияда баяндалсын:

«312. Аванстык төлөмдөрдүн (алдын ала төлөө) суммалары жабдып берүүчү (подрядчы) тарабынан аванстык төлөмдүн суммасына банктык кепилдик берилген шартта келишимдин жалпы суммасынын 10 пайызынан ашпоого тийиш. Банктык кепилдик аванстык төлөм толук тындырылганга чейин күчүндө калат. Мамлекеттик сырды коргоого, өзгөчө кырдаалдарга, улуттук коопсуздукка жана коргонууга, ошондой эле Бириккен Улуттар Уюму тарабынан түзүлгөн уюмдар (өкүлчүлүктөр) аркылуу дары-дармек каражаттарын жана мединалык бумдарды сатып алууга түздөн-түз байланышкан келишимдерди түзүүдө келишимдин суммасынын 10 пайызынан көп аванстык төлөмдөр (алдын ала төлөө) каралышы мүмкүн.».

2. Кыргыз Республикасынын Экономика жана финансы министрлигине караштуу Мамлекеттик сатып алуулар департаменти:

- катталган күндөн тартып үч жумушчу күндүн ичинде бул буйрукту Кыргыз Республикасынын Өкмөтүнүн 2010-жылдын 26-февралындагы № 117 “Кыргыз Республикасынын ченемдик укуктук актыларын расмий жарыялоо булактары жөнүндө” токтомуна ылайык Кыргыз Республикасынын Министрлер Кабинетинин расмий веб-сайтына жана Кыргыз Республикасынын Финансы министрлигинин веб-сайтына мамлекеттик жана расмий тилде жайгаштырсын;

- расмий жарыяланган күндөн тартып үч жумушчу күндүн ичинде Кыргыз Республикасынын ченемдик укуктук актыларынын мамлекеттик реестрине киргизүү үчүн бул буйрукту Кыргыз Республикасынын Юстиция министрлигине жиберсин;

- күчүнө кирген күндөн тартып үч жумушчу күндүн ичинде бул буйрукту Кыргыз Республикасынын Президентинин Администрациясына жиберсин.

3. Иш кагаздарын жүргүзүү жана документтерди электрондук жүгүртүү бөлүмү (Исраилова А.О.) бул буйрукту министрликтин жетекчилигине, түзүмдүк жана ведомстволук бөлүмдөргө жана аймактык башкармалыктарга билдирсин.

4. Түзүмдүк жана ведомстволук бөлүмдөр, аймактык башкармалыктар бул буйрукту тескеген мекемелерге билдирсин.

5. Бул буйрук расмий жарыяланган күндөн тартып он беш күн өткөндөн кийин күчүнө кирет.

6. Бул буйруктун аткарылышын контролдоо Кыргыз Республикасынын Экономика жана финансы министринин орун басары М.К.Байгончоковго жүктөлсүн.

**Кыргыз Республикасынын**

**экономика жана финансы**

**министри**